paragraph_text: Reguliranje genskog izražaja je široki raspon mehanizama kojim se stanice služe radi povećanja ili smanjenja proizvodnje određenog genskog proizvoda (bjelančevina ili RNK). Neformalno ga se naziva gensko reguliranje. Sofisticirane programe genskog izražaja široko se promatra u biologiji, primjerice radi izazivanja razvojnih puteva, odgovora na stimulacija iz okoline ili prilagodbe na nove izvore hrane. Skoro se svaki korak u genskom izražavanju može modulirati, od transkripcijske inicijacije do procesiranje RNK i posttranslacijskog modificiranja proteina.